अमूर्त कला
अमूर्त कला एक रचना बनाने के लिए आकृतियों, रूपों, रंगों और रेखाओं की दृश्य भाषा का उपयोग करती है जो कला के पारंपरिक दृश्य संदर्भ की तुलना में काफी स्वतंत्रता के साथ मौजूद हो सकती है। पुनर्जागरण से 19 वीं सदी के मध्य तक, पश्चिमी कला में, परिप्रेक्ष्य के तर्कों और दृश्यमान की वास्तविकताओं को कला पटल पर पुन: उत्पन्न करने के प्रयास हो रहे थे। 19 वीं शताब्दी के अंत तक कई कलाकारों को एक नई तरह की कला विकसित करने की जरूरत महसूस हुई, जो प्रौद्योगिकी, विज्ञान और दर्शन में हो रहे मूलभूत परिवर्तनों को इंगित करे। जिन स्रोतों से व्यक्तिगत कलाकारों ने अमूर्त कला के सैद्धांतिक तर्कों का निर्माण किया, वे विविध थे, और उस समय की पश्चिमी संस्कृति के सभी क्षेत्रों में सामाजिक और बौद्धिक पूर्वाग्रहों को प्रतिबिंबित करते थे। अमूर्त कला, गैर-अलंकारिक कला, गैर-वस्तुनिष्ठ कला और गैर-प्रतिनिधित्ववादी कला, आपस में गुंथे शब्द हैं। वे समान हैं, लेकिन शायद समानार्थी नहीं। अमूर्तता कला में कल्पना के चित्रण में वास्तविकता से प्रस्थान का संकेत देती है। सटीक प्रतिनिधित्व से यह प्रस्थान मामूली, आंशिक या पूर्ण हो सकता है जिसमें अमूर्तता एक निरंतरता के साथ मौजूद रहती है। यहां तक कि कला जो उच्चतम कोटि की सत्यता का ही एक लक्ष्य है, को कम से कम सैद्धांतिक रूप से अमूर्त कहा जा सकता है, क्योंकि सही चित्रण भी अंततः भ्रामकता की ओर ही ले जाता है। कलाकृति जो स्वतंत्र भाव से बनाई जाती है, उदाहरण के लिए विशिष्ट रूप से रंगों और रूपों को बदलना, जिससे दर्शक पर एक विशिष्ट प्रभाव पड़े, उसे आंशिक रूप से अमूर्त कला कहा जा सकता है। सम्पूर्ण अमूर्तता किसी के भी पहचानने योग्य या किसी भी संदर्भ या निशानयुक्त नहीं होती । उदाहरण के लिए, ज्यामितीय अमूर्तता में, किसी को भी प्राकृतिक संस्थाओं के संदर्भ नहीं मिलेंगे। आलंकारिक कला और सम्पूर्ण अमूर्त लगभग परस्पर अनन्य हैं । लेकिन आलंकारिक और प्रतिनिधित्ववादी (या यथार्थवादी ) कला में अक्सर आंशिक अमूर्तता होती है। दोनों, ज्यामितीय अमूर्त और गीतात्मक अमूर्त, अक्सर पूरी तरह से अमूर्त होते हैं। आंशिक रूप से अमूर्तता को अपनाने वाले बहुत से कला आंदोलनों में उदाहरण के तौर पर एक फ़ाविज़्म है जिसमें रंगों को विशिष्ट रूप से और सच्चाई के बरक्स बदला जाता है ,और दूसरा क्यूबिज़्म है, जो वास्तविक जीवन की संस्थाओं के रूपों को ज्यामितीय संरचनाओं में बदल देता है।